CELEX: 32017D2059
Language: lv
Date: 2017-10-31 00:00:00
Title: Politikas un drošības komitejas Lēmums (KĀDP) 2017/2059 (2017. gada 31. oktobris), ar ko pagarina Eiropas Savienības spēju veidošanas misijas Somālijā (EUCAP Somalia) vadītāja pilnvaru termiņu (EUCAP Somalia/2/2017)

11.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 294/40
            
         POLITIKAS UN DROŠĪBAS KOMITEJAS LĒMUMS (KĀDP) 2017/2059
   (2017. gada 31. oktobris),
   ar ko pagarina Eiropas Savienības spēju veidošanas misijas Somālijā (EUCAP Somalia) vadītāja pilnvaru termiņu (EUCAP Somalia/2/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. panta trešo daļu,
   ņemot vērā Padomes Lēmumu 2012/389/KĀDP (2012. gada 16. jūlijs) par Eiropas Savienības spēju veidošanas misiju Somālijā (EUCAP Somalia) (1) un jo īpaši tā 9. panta 1. punktu,
   tā kā:
   
               (1)
            
            
               Ievērojot Lēmuma 2012/389/KĀDP 9. panta 1. punktu, Politikas un drošības komiteja (PDK) saskaņā ar Līguma 38. pantu ir pilnvarota pieņemt attiecīgus lēmumus, lai īstenotu Eiropas Savienības spēju veidošanas misiju Somālijā (EUCAP Somalia) politisko kontroli un stratēģisko vadību, tostarp pieņemt lēmumu par misijas vadītāja iecelšanu.
            
         
               (2)
            
            
               PDK 2016. gada 26. jūlijā pieņēma Lēmumu EUCAP NESTOR/1/2016 (2), ar kuru Maria-Cristina STEPANESCU kundze tika iecelta par EUCAP NESTOR misijas vadītāju no 2016. gada 1. septembra līdz 2016. gada 12. decembrim.
            
         
               (3)
            
            
               2016. gada 12. decembrī Padome pieņēma Lēmumu (KĀDP) 2016/2240 (3), ar kuru pagarināja misijas saistībā ar reģiona jūras spēku izveidi Āfrikas ragā (EUCAP NESTOR) pilnvaras līdz 2018. gada 31. decembrim un to pārdēvēja par “spēju veidošanas misiju Somālijā (EUCAP Somalia)”.
            
         
               (4)
            
            
               PDK 2017. gada 10. janvārī pieņēma Lēmumu EUCAP Somalia/1/2017 (4), ar kuru EUCAP Somalia misijas vadītājas Maria-Cristina STEPANESCU kundzes pilnvaru termiņš tika pagarināts no 2016. gada 13. decembra līdz 2017. gada 12. decembrim.
            
         
               (5)
            
            
               Savienības Augstā pārstāve ārlietās un drošības politikas jautājumos ir ierosinājusi EUCAP Somalia misijas vadītājas Maria-Cristina STEPANESCU kundzes pilnvaru termiņu pagarināt no 2017. gada 13. decembra līdz 2018. gada 31. decembrim,
            
         IR PIEŅĒMUSI ŠO LĒMUMU.
   1. pants
   Ar šo EUCAP Somalia misijas vadītājas Maria-Cristina STEPANESCU kundzes pilnvaru termiņš tiek pagarināts līdz 2018. gada 31. decembrim.
   2. pants
   Šis lēmums stājas spēkā tā pieņemšanas dienā.
   
      Briselē, 2017. gada 31. oktobrī
      
         
            Politikas un drošības komitejas vārdā –
         
         
            priekšsēdētājs
         
         W. STEVENS
      
   
   
      (1)  OV L 187, 17.7.2012., 40. lpp.
   
   
      (2)  Politikas un drošības komitejas Lēmums (KĀDP) 2016/1633 (2016. gada 26. jūlijs) par Eiropas Savienības misijas saistībā ar reģiona jūras spēku izveidi Āfrikas ragā (EUCAP NESTOR) vadītāja iecelšanu (EUCAP NESTOR/1/2016) (OV L 243, 10.9.2016., 8. lpp.).
   
      (3)  Padomes Lēmums (KĀDP) 2016/2240 (2016. gada 12. decembris), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 337, 13.12.2016., 18. lpp.).
   
      (4)  Politikas un drošības komitejas Lēmums (KĀDP) 2017/114 (2017. gada 10. janvāris), ar ko pagarina Eiropas Savienības spēju veidošanas misijas Somālijā vadītāja pilnvaras (EUCAP Somalia/1/2017) (OV L 18, 24.1.2017., 49. lpp.).